ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1906/96 υποβολή: Erich Schreiner (NI) προς την Επιτροπή (11 Iουλίου 1996)

Θέμα: Ύπαρξη πολλών διαφορετικών προτύπων στην ΕΕ

Η ύπαρξη πολλών διαφορετικών προτύπων στην ΕΕ επιβαρύνει κατά πολύ τις ευρωπαϊκές επιχειρήσεις. Ιδιαίτερα, οι προσκλήσεις υποβολής προσφορών βασίζονται συχνά σε εθνικά τεχνικά πρότυπα.

1. Ποια μέτρα έχει λάβει η Επιτροπή για το πρόβλημα αυτό;

2. Ποιες στρεβλώσεις προκαλεί στον ανταγωνισμό η ύπαρξη πολλών διαφορετικών προτύπων;

3. Προτίθεται η Επιτροπή να αναλάβει δράση για την εναρμόνιση των διαφορετικών τεχνικών προτύπων σε ευρωπαϊκό επίπεδο; Εάν ναι, πότε αναμένεται η επίτευξη αποτελεσμάτων; Εάν όχι, γιατί όχι;

Συμπληρωματική απάντηση του κ. Bangemann εξ ονόματος της Επιτροπής (20 Μαΐου 1997)

Πέραν της απαντήσεώς της ((ΕΕ C 365 της 4.12.1996.)), η Επιτροπή θα επιθυμούσε να πληροφορήσει το Αξιότιμο Μέλος του Κοινοβουλίου ότι τα αποτελέσματα της εσωτερικής μελέτης της για το βαθμό στον οποίο αγορές της οδηγίας 93/38/ΕΟΚ (οδηγία δημόσιων επιχειρήσεων) ((ΕΕ L 199 της 9.8.1993.)) καλύπτονται από ευρωπαϊκά ή διεθνή πρότυπα μπορούν να συνοψιστούν ως εξής (τα δεδομένα που αναφέρονται αντανακλούν την κατάσταση στα μέσα του 1996):

- 66,2% των εξετασθέντων προϊόντων εκτιμάται ότι καλύπτονται σε σημαντικό βαθμό από ευρωπαϊκό πρότυπο, από ευρωπαϊκό πρότυπο υπό ανάπτυξη ή από διεθνές πρότυπο,

- η κάλυψη των εξετασθέντων προϊόντων από ευρωπαϊκά πρότυπα υπό ανάπτυξη είναι ουσιαστικά υψηλότερη από ό,τι για τα ήδη εγκεκριμένα πρότυπα (25% έναντι 18,3%),

- 40,4% των ευρωπαϊκών προτύπων (εγκριθέντων ή υπό ανάπτυξη) που καλύπτουν εξετασθέντα προϊόντα εκπονήθηκαν κατόπιν εντολής της Επιτροπής,

- τα περισσότερα από τα εντεταλμένα ευρωπαϊκά έγγραφα που καλύπτουν τα εξετασθέντα προϊόντα εκπονήθηκαν προς στήριξη είτε της οδηγίας για τα κατασκευαστικά προϊόντα 89/106/ΕΟΚ είτε της οδηγίας 93/37/ΕΟΚ για την ανάθεση δημοσίων συμβάσεων.
ΓΡΑΠΤΗ ΕΡΩΤΗΣΗ E-4089/96 υποβολή: Jutta Haug (PSE) προς την Επιτροπή (17 Iανουαρίου 1997)

Θέμα: Πιστώσεις της ΕΕ που έχουν διατεθεί στην περιφέρεοα Emscher-Lippe από το 1994

1. Σε ποιό ύψος ανέρχονται οι χρηματοδοτικοί πόροι της ΕΕ που έχουν διατεθεί στην περιφέρεια Emscher-Lippe από το 1994;

2. Μέσω ποιών σχεδίων και ταμείων έχουν διατεθεί οι χρηματοδοτικοί πόροι στην περιοχή αυτή;

3. Ποιά σχέδια έχουν εφαρμοσθεί ειδικά για τους ακόλουθους τομείς και ποιό ήταν το ύψος της σχετικής χρηματοδότησης:

α) σχέδια πολιτιστικού χαρακτήρα

β) σχέδια για τις γυναίκες

γ) καταπολέμηση της ανεργίας μακράς διάρκειας

δ) προώθηση της απασχόλησης

ε) τομέας της νεότητας

στ) εκπαιδευτικός τομέας

ζ) τομέας του περιβάλλοντος;

4. Πως αξιολογεί η Επιτροπή την επιτυχία των μέτρων αυτών;

Συμπληρωματική απάντηση του κ. Santer εξ ονόματος της Επιτροπής. (25 Απριλίου 1997)

Ως συμλήρωμα στην απάντησή της της 25ης Φεβρουαρίου 1997 ((EE C 138, 5.5.1997, 176. )), η Επιτροπή είναι σήμερα σε θέση να ανακοινώσει τις ακόλουθες πληροφορίες.

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2260/96 υποβολή: Γιάννης Ρουμπάτης (PSE) προς το Συμβούλιο (27 Αυγούστου 1996)

Θέμα: Το πρόβλημα των λαθρομεταναστών

Το τελευταίο πεντάμηνο ο αριθμός των λαθρομεταναστών που συνελήφθησαν κατά και μετά την είσοδό τους στην Ελλάδα, προερχόμενοι από χώρες της Ασίας μέσω Τουρκίας, πενταπλασιάστηκε σε σύγκριση με την αντίστοιχη περίοδο του 1995. Παρά την ύπαρξη του μεγάλου αυτού προβλήματος που απασχολεί τις Ευρωπαϊκές χώρες στο σύνολό τους, η Τουρκία, και παρά τις επανειλημμένες αιτιάσεις των Ελληνικών αρχών, αρνείται οποιαδήποτε συνεργασία για την αντιμετώπιση του προβλήματος.

Ερωτάται το Συμβούλιο:

1. Προτίθεται να συνδράμει οικονομικά την Ελλάδα ώστε να ενισχυθεί ο έλεγχος των ανατολικών συνόρων της που από τη φύση τους είναι δύσκολο να ελεγχθούν (θαλάσσια σύνορα);

2. Λαμβάνοντας υπόψη ότι η πλειοψηφία των λαθρομεταναστών εισέρχονται από την Τουρκία μεταφερόμενοι από Τούρκους δουλεμπόρους και μάλιστα κάτω από απάνθρωπες συνθήκες, προτίθεται να ασκήσει πίεση στις Τουρκικές αρχές προς την κατεύθυνση της πάταξης της λαθρομετανάστευσης και δουλεμπορίας σε συνεργασία με τις αντίστοιχες Ελληνικές αρχές;

Απάντηση (16 Μαΐου 1997)

Οι κανόνες που διέπουν τη διέλευση των εξωτερικών συνόρων θεωρούνται ως θέμα κοινού ενδιαφέροντος σύμφωνα με το άρθρο Κ.1 της ΣΕΕ. Κοινοί κανόνες για τους ελέγχους στα εξωτερικά σύνορα συμπεριλαμβάνονται στο σχέδιο Σύμβασης για τη διέλευση των εξωτερικών συνόρων η οποία δεν έχει ακόμη υπογραφεί. Ο έλεγχος της μετανάστευσης εμπίπτει στην αρμοδιότητα των κρατών μελών. Το Συμβούλιο θέσπισε, ωστόσο, ορισμένα μέτρα για την ενίσχυση της συνεργασίας στα πλαίσια του Τίτλου VI της ΣΕΕ όσον αφορά την καταπολέμηση όλων των μορφών της λαθρομετανάστευσης στην Ευρωπαϊκή Ενωση.

Το Συμβούλιο ενέκρινε, ούτως, στις 30 Νοεμβρίου 1994, σύσταση ((ΕΕ C 274 της 19.9.1996, σελ.20. )) για ένα υπόδειγμα διμερούς συμφωνίας επανεισδοχής μεταξύ κράτους μέλους και τρίτης χώρας, και στις 24 Ιουλίου 1995, σύσταση ((ΕΕ C 274 της 19.9.1996, σελ. 25. )) που αφορά τις κατευθυντήριες αρχές που πρέπει να ακολουθήσουν κατά τη σύνταξη πρωτοκόλλων για την εφαρμογή των συμφωνιών επανεισδοχής.
ΓΡΑΠΤΗ ΕΡΩΤΗΣΗ E-3526/96 υποβολή: Laura De Esteban Martin (PPE) προς το Συμβούλιο (12 Δεκεμβρίου 1996)

Θέμα: Σεμινάρια σχετικά με τη δικαιοσύνη και τις εσωτερικές υποθέσεις

Μπορεί το Συμβούλιο να απαριθμήσει τα σεμινάρια έχουν πραγματοποιηθεί από το 1992 έως το 1995σχετικά με τη δικαιοσύνη και τις εσωτερικές υποθέσεις με χρηματοδότηση από τον κοινοτικό προϋπολογισμό όπως προβλέπεται από το άρθρο 18 και να διευκρινίσει εάν υπάρχει κάποια δημοσίευση που να εμπεριέχει τα συμπεράσματα των σεμιναρίων αυτών;

Απάντηση (16 Μαΐου 1997)

Δεδομένου ότι κατά το άρθρο 205 της Συνθήκης για την Ιδρυση της Ευρωπαϊκής Κοινότητας, υπεύθυνη για την εκτέλεση των χρηματοδοτικών αποφάσεων που ελήφθησαν ως το 1995 από το Συμβούλιο είναι η Επιτροπή, προτείνεται στην Αξιότιμη Κυρία Βουλευτή να απευθύνει την ερώτησή της στην Επιτροπη.
ΓΡΑΠΤΗ ΕΡΩΤΗΣΗ E-2337/96 υποβολή: Hiltrud Breyer (V) προς το Συμβούλιο (27 Αυγούστου 1996)

Θέμα: Η BSE στη Μεγάλη Βρετανία

1. Ποιά μέτρα ελέγχου έχουν ληφθεί στη Μεγάλη Βρετανία ώστε να διασφαλιστεί η απομάκρυνση όλων των μολυσμένων ουσιών από την αλυσίδα παραγωγής τόσο στην ίδια τη χώρα όσο και σε άλλα κράτη μέλη της Ένωσης;

2. Ποιά είναι τα στοιχεία της παραγωγής βοείου κρέατος στη Μεγάλη Βρετανία;

3. Ποιά είναι τα στοιχεία που αφορούν τις εισαγωγές και τις εξαγωγές βοείου κρέατος στη Μεγάλη Βρετανία;

4. Ποιές ποσότητες βοείου κρέατος έχει εξάγει η Μεγάλη Βρετανία τα τελευταία δέκα χρόνια και σε ποιά κράτη;

5. Σε ποιό βαθμό έχουν εναρμονιστεί οι μονάδες καύσης των σφαγίων στη Μεγάλη Βρετανία με τα κοινοτικά πρότυπα;

6. Πώς πραγματοποιείται η εξάλειψη των προβάτων που έχουν μολυνθεί από τρεμώδη νόσο στις εν λόγω μονάδες;

Κοινή απάντηση στις γραπτές ερωτήσεις Ε-2337/96 και Ε-2339/96 (20 Μαΐου 1997)

1. Το Συμβούλιο πληροφορήθηκε όπως και το Ευρωπαϊκό Κοινοβούλιο ((PE 218.976 )), ότι το Ηνωμένο Βασίλειο απαγόρευσε στο έδαφός του τη χρησιμοποίηση ζωικών αλεύρων για τη διατροφή των μηρυκαστικών στις 18 Ιουλίου 1988 και χρησιμοποίηση παραπροϊόντων σφαγής βοοειδών (SBO) στη βιομηχανία παρασκευής ζωικών αλεύρων στις 25 Σεπτεμβρίου 1990, τα μέτρα αυτά κατέστησαν αυστηρότερα στις 2 Νοεμβρίου 1994.

2. Η απόφαση 96/362/ΕΚ της Επιτροπής, της 11ης Ιουνίου 1996, τροποποίησε την απόφαση 96/239/ΕΚ σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών ((ΕΕ L 139 της 12.6.1996, σελ. 17 και 18. )).

3. Η Επιτροπή είναι αρμόδια να μεριμνά για την εφαρμογή και τον πραγματικό έλεγχο των κοινοτικών κανόνων από τις αρχές των κρατών μελών.

Συνεπώς, η Επιτροπή θα μπορούσε να διευκρινίσει καλύτερα ποια μέτρα έλαβε το Ηνωμένο Βασίλειο για να εξασφαλίσει τν αποτελεσματική εφαρμογή των ελέγχων τους οποίους έχει θεσπίσει η χώρα αυτή.

Η Επιτροπή θα μπορούσε επίσης να παράσχει στο Αξιότιμο Μέλος του Κοινοβουλίου τεχνικά στοιχεία σχετικά με την παραγωγή βοείου κρέατος στο Ηνωμένο Βασίλειο, το εμπόρια από ή προς τη χώρα αυτή και τη σφαγή των ζώων που έχουν μολυνθεί από τη ΣΕΒ.
ΓΡΑΠΤΗ ΕΡΩΤΗΣΗ E-2339/96 υποβολή: Hiltrud Breyer (V) προς το Συμβούλιο (27 Αυγούστου 1996)

Θέμα: Η BSE και η παραγωγή ζελατίνης στην ΕΕ

1. Υφίστανται κοινοτικά πρότυπα για την παραγωγή ζελατίνης και την απόκτηση ή την επεξεργασία βοείου λίπους στην ΕΕ;

2. Ποιές είναι οι συνθήκες παραγωγής στα μεμονωμένα κράτη μέλη;

Κοινή απάντηση στις γραπτές ερωτήσεις Ε-2337/96 και Ε-2339/96 (20 Μαΐου 1997)

1. Το Συμβούλιο πληροφορήθηκε όπως και το Ευρωπαϊκό Κοινοβούλιο ((PE 218.976 )), ότι το Ηνωμένο Βασίλειο απαγόρευσε στο έδαφός του τη χρησιμοποίηση ζωικών αλεύρων για τη διατροφή των μηρυκαστικών στις 18 Ιουλίου 1988 και χρησιμοποίηση παραπροϊόντων σφαγής βοοειδών (SBO) στη βιομηχανία παρασκευής ζωικών αλεύρων στις 25 Σεπτεμβρίου 1990, τα μέτρα αυτά κατέστησαν αυστηρότερα στις 2 Νοεμβρίου 1994.

2. Η απόφαση 96/362/ΕΚ της Επιτροπής, της 11ης Ιουνίου 1996, τροποποίησε την απόφαση 96/239/ΕΚ σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών ((ΕΕ L 139 της 12.6.1996, σελ. 17 και 18. )).

3. Η Επιτροπή είναι αρμόδια να μεριμνά για την εφαρμογή και τον πραγματικό έλεγχο των κοινοτικών κανόνων από τις αρχές των κρατών μελών.

Συνεπώς, η Επιτροπή θα μπορούσε να διευκρινίσει καλύτερα ποια μέτρα έλαβε το Ηνωμένο Βασίλειο για να εξασφαλίσει τν αποτελεσματική εφαρμογή των ελέγχων τους οποίους έχει θεσπίσει η χώρα αυτή.

Η Επιτροπή θα μπορούσε επίσης να παράσχει στο Αξιότιμο Μέλος του Κοινοβουλίου τεχνικά στοιχεία σχετικά με την παραγωγή βοείου κρέατος στο Ηνωμένο Βασίλειο, το εμπόρια από ή προς τη χώρα αυτή και τη σφαγή των ζώων που έχουν μολυνθεί από τη ΣΕΒ.
ΓΡΑΠΤΗ ΕΡΩΤΗΣΗ E-3933/96 υποβολή: Undine-Uta Bloch von Blottnitz (V) προς την Επιτροπή (10 Iανουαρίου 1997)

Θέμα: Πόροι ΕΕ, που εισέρρευσαν από το 1993 στην Κάτω Σαξωνία

Με ποιά έργα και ταμεία και σε ποιό ύψος ποσού εισέρρευσαν πόροι της Κοινότητας προς την Κάτω Σαξωνία;

1. Για ενίσχυση της απασχόλησης και καταπολέμηση της μακρόχρονιας ανεργίας;

α) Από το Ευρωπαϊκό Ταμείο Περιφερειακής Ανάπτυξης;

β) Από το Ευρωπαϊκό Κοινωνικό Ταμείο;

γ) Από το ΕΓΤΠΕ και άλλους πόρους της ΕΕ;

2. Για την ενίσχυση στον τομέα της έρευνας και ανάπτυξης;

α) Στον τομέα των πανεπιστημίων και ανωτάτων σχολών;

β) Στον τομέα της ιδιωτικής οικονομίας;

3. Για την ενίσχυση των σχέσεων και του εμπορίου με κράτη της Κεντρικής και Ανατολικής Ευρώπης;

4. Από τα προγράμματα στους τομείς ενέργειας και περιβάλλοντος;

5. Από τα προγράμματα στον τομέα της νεότητας;

6. Από τα προγράμματα στον τομέα της εκπαίδευσης;

7. Για προγράμματα για τις γυναίκες;

8. Για πολιτισμικά προγράμματα;

9. Πώς αξιολογεί η ΕΕ την επιτυχία των μέτρων;

Συμπληρωματική απάντηση του κ. Santer εξ ονόματος της Επιτροπής (25 Απριλίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3947/96 υποβολή: Josι Valverde Lσpez (PPE) προς την Επιτροπή (10 Iανουαρίου 1997)

Θέμα: Σχέδιο μετατροπής των αροσίμων γαιών της Baza-Huιscar (Γρανάδα)

Στη ζώνη Baza-Huιscar (Γρανάδα) κατασκευάστηκε το φράγμα του Negratνn και το κανάλι του Jabalcσn για την μετατροπή 23.000 εκταρίων αροσίμων γαιών. Ωστόσο το αρδευτικό δίκτυο δεν ολοκληρώθηκε με αποτέλεσμα να αρδεύονται μόνο 1.000 εκτάρια.

Ζητούνται πληροφορίες σχετικά με τους κοινοτικούς πόρους που διατέθηκαν για τη χρηματοδότηση του φράγματος του Negratνn και κατά πόσο τη στιγμή αυτή έχουν εγκριθεί εκ μέρους της Ευρωπαϊκής Ένωσης επενδύσεις για σχέδια κατασκευής αρδευτικών δικτύων και συμπληρωματικών εγκαταστάσεων.

Συμπληρωματική απάντηση του κ. Fischler εξ ονόματος της Επιτροπής (26 Μαρτίου 1997)

Σε συνέχεια της απάντησης που έδωσε η Επιτροπή στο Αξιότιμο μέλος του Ευρωπαϊκού Κοινοβουλίου στις 31 Ιανουαρίου 1997, πρέπει να διευκρινιστεί ότι η κατασκευή φράγματος του Negratνn δεν έτυχε της χρηματοδοτικής συμμετοχής της Κοινότητας.

Η Επιτροπή δεν συγχρηματοδότησε ούτε τα σχέδια των αρδευτικών δικτύων ούτε τις άλλες συμπληρωματικές εγκαταστάσεις στη ζώνη Baza-Huιscar (Granada).
ΓΡΑΠΤΗ ΕΡΩΤΗΣΗ E-3459/96 υποβολή: Karl von Wogau (PPE) προς την Επιτροπή (9 Δεκεμβρίου 1996)

Θέμα: Τελωνειακός έλεγχος σε εσωτερικά σύνορα

Την Πέμπτη 7 Νοεμβρίου 1996 θέλησα να μεταβώ από τις Βρυξέλλες στη Νότιο Γερμανία όπου βρίσκεται η εκλογική μου περιφέρεια. Στον αυτοκινητόδρομο, στο ύψος των συνόρων μεταξύ Λουξεμβούργου και Γαλλίας και στο σημείο όπου εξακολουθεί να υπάρχει ακόμα το κτήριο των τελωνείων με σταμάτησαν Γάλλοι τελωνειακοί με στολή, οι οποίοι μου ζήτησαν τα στοιχεία ταυτότητας και να δηλώσω εάν ο ίδος, ή τα δύο πρόσωπα που με συνόδευαν, είχαμε στην κατοχή μας αντικείμενα αξίας άνω των 50.000 γαλλικών φράγκων.

Κρίνει η Επιτροπή ότι οι ως άνω έλεγχοι σε εσωτερικά σύνορα συμβιβάζονται με τη Συνθήκη της Ρώμης και τις συμφωνίες του Σένγκεν;

Τι μπορεί να προτείνει η Επιτροπή με στόχο την οριστική κατάργηση των εσωτερικών συνόρων;

Απάντηση του κ. Monti εξ ονόματος της Επιτροπής (22 Ιανουαρίου 1997)

Η εφαρμογή, την 1η Ιανουαρίου 1993, του άρθρου 7Α της συνθήκης ΕΚ, ενόψει της ολοκλήρωσης της εσωτερικής αγοράς, κατήργησε τους συστηματικούς τελωνειακούς ελέγχους σχετικά με τις αποσκευές στα εσωτερικά σύνορα μεταξύ των κρατών μελών. Ωστόσο, η συνθήκη δεν αποκλείει ότι μπορεί να πραγματοποιηθούν συγκεκριμένοι σποραδικοί έλεγχοι στις αποσκευές από τις τελωνειακές υπηρεσίες των κρατών μελών. Όσον αφορά τη σύμβαση Schengen, δεν μπορεί παρά να διαπιστωθεί ότι αυτή περιορίζεται στην κατάργηση των ελέγχων των ατόμων και όχι των αποσκευών στα εσωτερικά σύνορα.

Για να ενισχυθεί η αποτελεσματικότητα των ελέγχων στα εξωτερικά σύνορα, η Επιτροπή υπέβαλε στο Κοινοβούλιο και στο Συμβούλιο πρόταση απόφασης για την υιοθέτηση ενός προγράμματος δράσης των κοινοτικών τελωνείων (τελωνείο 2000), το οποίο εγκρίθηκε στις 20 Δεκεμβρίου 1996 ((Πρόταση που δεν έχει ακόμα δημοσιευτεί. )). Αυτό το πρόγραμμα δράσης περιλαμβάνει σειρά μέτρων που αποσκοπούν στο να εξασφαλίσουν ισοδύναμη εφαρμογή των διαδικασιών και των ελέγχων στα εξωτερικά σύνορα της Κοινότητας ώστε να επιτρέψει κυρίως την ίση μεταχείριση των οικονομικών φορέων και των πολιτών. Η Επιτροπή θεωρεί ότι η υλοποίηση του προγράμματος αυτού, ενισχύοντας τα εξωτερικά σύνορα, ενθαρρύνει τα κράτη μέλη στο να καταργήσουν τους εναπομείναντες ελέγχους στα εσωτερικά σύνορα.

Τέλος, όσον αφορά την κατάργηση των ελέγχων των ατόμων στα εσωτερικά σύνορα της Κοινότητας, το Αξιότιμο Μέλος του Κοινοβουλίου μπορεί να ανατρέξει στην παρέμβαση της Επιτροπής, κατά τη συζήτηση σχετικά με τις τρεις προτάσεις οδηγιών σχετικά με την υλοποίηση αυτού του στόχου, κατά τη σύνοδο του ιουλίου 1996 του Κοινοβουλίου.
ΓΡΑΠΤΗ ΕΡΩΤΗΣΗ E-3625/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού Β3-1010: Η νεολαία για την Ευρώπη

Μπορεί η Επιτροπή να αναφέρει κατά ένωση και κατά δραστηριότητα το ύψος των επιδοτήσεων που χορηγήθηκαν από τον προϋπολογισμό του 1995 στο κονδύλι:

Β3-1010: Η νεολαία για την Ευρώπη

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3635/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Kονδύλι του προϋπολογισμού B3-4301:Καταπολέμηση του καρκίνου

Μπορεί η Επιτροπή να αναφέρει κατά ένωση και κατά δραστηριότητα το ύψος των επιδοτήσεων που χορηγήθηκαν από τον προϋπολογισμό του 1995 στο κονδύλι:

B3-4301:Καταπολέμηση του καρκίνου

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-3598/96, E-3600/96, E-3603/96, E-3604/96, E-3605/96, E-3606/96, E-3607/96, E-3608/96, E-3609/96, E-3610/96, E-3611/96, E-3612/96, E-3613/96, E-3614/96, E-3615/96, E-3616/96, E-3617/96, E-3618/96, E-3620/96, E-3621/96, E-3622/96, 3623/96, E-3624/96, E-3625/96, E-3627/96, E-3629/96, E-3630/96, E-3631/96, E-3632/96, E-3633/96, E-3634/96, E-3635/96, E-3636/96, E-3637/96, E-3638/96, E-3641/96, E-3642/96 και E-3644/96 (14 Φεβρουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2846/96 υποβολή: Hiltrud Breyer (V) προς το (23 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

Κατά το δεύτερο εξάμηνο η Δημοκρατία της Σλοβακίας έλαβε επιπλέον δάνεια πέραν από αυτά που της χορηγήθηκαν από την Krditanstalt fόr Wiederaufbau (Πιστωτικό Ιδρυμα για Ανοικοδόμηση) και την Societι Gιnιrale Paris (πχ. 150 εκατ. δολλάρια υπό τη μορφή κοινοπρακτικού δανείου από 27 ξένες τράπεζες μέσω της J.P.Morgan).

Πόσο μεγάλος θεωρεί το Συμβούλιο ότι είναι ο κίνδυνος μη τήρησης των ημερομηνιών επιστροφής των δανείων, δεδομένου ότι π.χ. η Σλοβάκικη Επιχείρηση Ηλεκτρισμού δηλ. η Δημοκρατία της Σλοβακίας (SR) παρουσίασε, σε αντίθεση με πέρυσι, κατά το πρώτο εξάμηνο του 1996, έλλειμμα της τάξεως των 27 δισ. σλοβάκικων κορωνών (SK) στο εμπορικό της ισοζύγιο;

Κοινή απάντηση στις γραπτές ερωτήσεις Ε-2846/96, Ε-2848/96, Ε-2852/96, και Ε-2854/96 (13 Φεβρουαρίου 1997)

1. Το Συμβούλιο αποδίδει ιδιαίτερα μεγάλη σημασία στην προστασία του περιβάλλοντος από τους κινδύνους που απορρέουν από τις ιονίζουσες ακτινοβολίες. Κατά τον τρόπο αυτό, στην ευρωπαϊκή συμφωνία σύνδεσης με τη Δημοκρατία της Σλοβακίας, το άρθρο 80, που αφορά την πυρηνική ασφάλεια, ορίζει ότι η συνεργασία στον τομέα αυτό αποσκοπεί κυρίως στη βελτίωση της ασφάλειας χρήσης της πυρηνικής ενέργειας. Η εν λόγω συνεργασία εκτείνεται σε διάφορους τομείς στους οποίους αναφέρθηκε η αξιότιμη κα βουλευτής και περιλαμβάνει τις ανταλλαγές πληροφοριών και πείρας καθώς και δραστηριότητες έρευνας και ανάπτυξης.

2. Θα θέλαμε επίσης να επισημάνουμε στην αξιότιμη κα βουλευτή ότι, κατά το τελευταίο Συμβούλιο Σύνδεσης με τη Σλοβακία, η κοινοτική πλευρά τόνισε τη σημασία που έχει για τη Σλοβακία, μεταξύ άλλων στα πλαίσια της προετοιμασίας της για την προσχώρηση, ο ενεργειακός τομέας, ιδίως όσον αφορά την πυρηνική ασφάλεια. Η Κοινότητα αποδίδει μεγάλη σημασία στο υψηλό επίπεδο ασφάλειας των πυρηνικών σταθμών καθώς και στη στενή συνεργασία για την επίτευξη του στόχου αυτού. Η Κοινότητα υπογραμμίζει την ανάγκη να εξασφαλισθεί ότι οι πυρηνικοί σταθμοί της Σλοβακίας που δεν τηρούν τις διεθνώς αναγνωρισμένες κατευθυντήριες γραμμές στον τομέα της ασφάλειας θα κλείσουν το συντομότερο δυνατόν.

3. Εξάλλου, πρέπει να σημειωθεί ότι η Δημοκρατία της Σλοβακίας προσχώρησε στη Σύμβαση του ΔΟΑΕ (Βιέννη) για την πυρηνική ασφάλεια και συνεπώς δέχθηκε τις αρχές ασφαλείας που επιβάλλει η Σύμβαση αυτή.
ΓΡΑΠΤΗ ΕΡΩΤΗΣΗ E-3008/96 υποβολή: Anita Pollack (PSE) προς την Επιτροπή (11 Νοεμβρίου 1996)

Θέμα: Γενετικά τροποποιημένη σόγια

Γιατί επέτρεψε η Επιτροπή στην Monsanto Europe να εισαγάγει στην ΕΕ παρτίδα γενετικά τροποποιημένης σόγιας χωρίς καμία ειδική επισήμανση για τη φύση του προϊόντος, ενώ γνωρίζει ότι η οδηγία περί νέων ειδών διατροφής, στο πλαίσιο της οποίας το Κοινοβούλιο έχει ζητήσει να υπάρχει σαφής επισήμανση στην περίπτωση αυτή, βρίακεται ακόμη στο στάδιο της συνδιαλλαγής;

Απάντηση της κας Bjerregaard εξ ονόματος της Επιτροπής (20 Ιανουαρίου 1997)

Η Επιτροπή, σύμφωνα με το μέρος Γ της οδηγίας 90/220/ΕΟΚ για τη σκόπιμη ελευθέρωση γενετικώς τροποποιημένων οργανισμών στο περιβάλλον ((ΕΕ L 117, της 8.5.1990. )), εξέδωσε θετική απόφαση 96/281/ΕΚ ((ΕΕ L 107, της 30.4.1996. )) σχετικά με τη διάθεση γενετικώς τροποποιημένων σπόρων σόγιας στην αγορά. Η απόφαση της Επιτροπής έδωσε τη δυνατότητα στις αρχές του Ηνωμένου Βασιλείου, που είναι αρμόδιες σύμφωνα με την οδηγία, να συγκατατεθούν στη διάθεση στην αγορά του προϊόντος αυτού από την Monstanto Europe. Η συγκατάθεση περιορίζεται στις εξής χρήσεις: «διακίνηση στο περιβάλλον κατά την εισαγωγή, πριν και κατά την αποθήκευση, όπως και πριν και στη διάρκεια της μεταποίησής του προς μη βρώσιμα προϊόντα».

Η Επιτροπή δεν πρότεινε ειδική επισήμανση, στην οποία να αναφέρεται ότι το προϊόν περιέχει γενετικώς τροποποιημένο οργανισμό, επειδή με βάση την οδηγία 90/220/ΕΟΚ η επισήμανση αυτή δεν είναι δυνατόν να επιβληθεί όταν δεν υφίστανται λόγοι ασφαλείας. Στην πρόταση απόφασης η Επιτροπή ανέφερε ότι σύμφωνα με αξιολόγηση βάσει της οδηγίας 90/220/ΕΟΚ δεν συντρέχουν λόγοι ασφαλείας που να υπαγορεύουν την αναγραφή στην ετικέττα ότι το προϊόν προήλθε από γενετική τροποποίηση.

Ελλείψει κανονισμού για συστατικά νέων τροφίμων, κείμενη νομοθεσία είναι η οδηγία 90/220/ΕΟΚ η οποία αποσκοπεί στην προστασία της ανθρώπινης υγείας και του περιβάλλοντος όταν διατίθενται στην αγορά προϊόντα που περιέχουν γενετικώς τροποποιημένους οργανισμούς. Αξίζει να επισημανθεί ότι στις 10 Δεκεμβρίου 1996 η Επιτροπή δημοσίευσε έκθεση σχετικά με την εφαρμογή της οδηγίας 90/220/ΕΟΚ. Η έκθεση αυτή κατέληγε στο συμπέρασμα ότι το θέμα της επισήμανσης θα πρέπει να απασχολήσει την Επιτροπή όταν εκπονήσει πρόταση για τροποποίηση της οδηγίας το 1997.

Επιπλέον, σύμφωνα με την απόφαση της Επιτροπής, τα κράτη μέλη έχουν τη δυνατότητα να εφαρμόζουν εθνικές διατάξεις που να καλύπτουν τα μεταποιημένα προϊόντα (π.χ. βρώσιμο έλαιο ή σογιάλευρο ως ζωοτροφή), στο βαθμό που συμβιβάζονται με την κοινοτική νομοθεσία.
ΓΡΑΠΤΗ ΕΡΩΤΗΣΗ E-2700/96 υποβολή: Karin Riis-Jψrgensen (ELDR) προς την Επιτροπή (15 Οκτωβρίου 1996)

Θέμα: Προώθηση της βιομηχανικής ανάπτυξης στην Ιρλανδία

Το Κοινοτικό Πλαίσιο Στήριξης των Διαρθρωτικών Ταμείων της ΕΕ προς την Ιρλανδία κατά την περίοδο 1994-99 καθορίστηκε σε 5,6 δισ. Ecu. Μέρος της εν λόγω χρηματοδότησης θα χρησιμοποιηθεί για την προσέλκυση πολυεθνικών επιχειρήσεων υψηλής τεχνολογίας στη χώρα, υπό μορφή δεκαετών φορολογικών διαλειμμάτων ή άμεσης χρηματοδοτικής βοήθειας σε επιχειρήσεις που απασχολούν εντόπιο προσωπικό. Η Υπηρεσία Βιομηχανικής Ανάπτυξης αναφέρει ότι η κυβέρνηση διαθέτει πολλές χιλιάδες Ecu για κάθε νέα θέση εργασίας που δημιουργείται στην Ιρλανδία.

Δεν θεωρεί η Επιτροπή ότι η τακτική της Ιρλανδίας να επιδοτεί τη δημιουργία ξένων εταιριών στην Ιρλανδία για κάθε νέα θέση εργασίας συμβάλλει στη στρέβλωση του ανταγωνισμού;

Προτίθεται η Επιτροπή να τροποποιήσει τις εξαιρέσεις που διευκολύνουν ορισμένες χώρες να επιβάλλουν φόρο συνεργασίας σε ξένες επιχειρήσεις συγκεκριμένων τομέων μεταξύ 0% και 10%;

Προτίθεται η Επιτροπή να εξηγήσει πώς η μορφή των άμεσων επιδοτήσεων, όπως αναφέρεται ανωτέρω, συμβαδίζει με τις αρχές που διέπουν τα Διαρθρωτικά Ταμεία;

Επιπλέον, μπορεί να αναφέρει σε ποιό βαθμό χρησιμοποιεί η Ιρλανδία τους πόρους της ΕΕ προκειμένου να παρέχει άμεσες επιδοτήσεις εκμεταλλεύσεως σε επιχειρήσεις;

Απάντηση της κ. Wulf-Mathies εξ ονόματος της Επιτροπής (28 Νοεμβρίου 1996)

Όλα τα κράτη μέλη προσφέρουν βοήθεια σε ξένες εταιρείες που προτίθενται να εγκατασταθούν στη χώρα τους. Η συνδρομή αυτή λαμβάνει διάφορες μορφές, όπως τη φοροαπαλλαγή ή την άμεση ενίσχυση.

Η Επιτροπή θεωρεί τις ξένες άμεσες επενδύσεις ως σημαντικές για την ανάπτυξη της ιρλανδικής οικονομίας και τη δημιουργία θέσεων απασχόλησης στην Ιρλανδία. Μέρος του προγράμματος ενίσχυσης το οποίο εφαρμόζεται από τον οργανισμό βιομηχανικής ανάπτυξης ενισχύεται επομένως στο πλαίσιο του επιχειρησιακού προγράμματος για τη βιομηχανική ανάπτυξη, από τους πόρους του Ευρωπαϊκού Ταμείου Περιφερειακής Ανάπτυξης και του Ευρωπαϊκού Κοινωνικού Ταμείου. Ενισχύονται ετησίως πολλά σχέδια. Όλα τα προγράμματα ενίσχυσης που ενισχύονται από τα διαρθρωτικά ταμεία πληρούν τους κοινοτικούς κανόνες ανταγωνισμού.

Τα φορολογικά κίνητρα τα οποία παρέχονται δεν εντάσσονται στο πλαίσιο των Διαρθρωτικών Ταμείων. Τα κίνητρα αυτά εφαρμόζονται σε βάση erga omnes και κατά συνέπεια δεν είναι επικεντρωμένα σε συγκεκριμένους βιομηχανικούς τομείς. Επομένως δεν θεωρούνται ως κρατικές ενισχύσεις κατά την έννοια των άρθρων 92-94 της Συνθήκης ΕΚ.